text: Bir dəfə dindar bir tanışımla mübahisə edirdik. Mövzü: kişilərin qoluqısa köynək geyinməsi,  qolunun dirsəkdən aşağı hissəsinin görünməsi haramdır. İzahı da budur ki : Qadınlar kişinin qolundakı tükləri gördükdə ehtiraslanır və kişi günaha batır. Mən də izah etdim ki, əgər bir qadın kişinin qolundakı tüklərə baxıb beynində hər hansı fantaziya qurub ehtiraslanırsa, demək ki o qadının əxlaqında və əqlində problem var. Əgər o qadın o əxlaqda və düşüncədədirsə, kişi uzunqol geyinsə belə o kişinin saçına, qaşına, dodağına baxıb ehtiraslanacaq. Çünkü bunun üçün ona hər hansı bir səbəb lazımdır. Əxlaqı və düşüncəsi normal qadın nə qolda olan tükə diqqət yetirməz,  nə də beynində qeyri-normal fantaziyalar qurmaz.  Yəni istər kişi olsun, istər qadın, insanın zehniyyəti və əxlaqı təmizdirsə onun üçün kimin necə geyinməyi, kimin necə görünməyi əhəmiyyətli deyil.  Bir insan bir şeyi etmək istəyirsə, bunun üçün mütləq bir səbəb tapacaq.